ПРИЛОЖЕНИЕ  №2

Проект!

за възлагане на обществена поръчка
[bookmark: bookmark0]с предмет: „ЕЖЕДНЕВНО ПРИГОТВЯНЕ И  ДОСТАВКА НА ХРАНА  ЗА НУЖДИТЕ НА  ПАЦИЕНТИ И ПЕРСОНАЛ В ЦПЗ – БЛАГОЕВГРАД ЕООД ”

№   	/	2018 г.
Днес .............2018  г. в гр. Благоевград между:
1. Център за психично здраве – Благоевград ЕООД,  ЕИК: ……………………….,   с адрес: гр.Благоевград, ул.“Братя Миладинови“ № 21,   тел.: 073 884143, факс:073 884143, представляван от  д-р Николай Кирилов Янакиев   – Управител,  и Росица Велинова – Главен счетоводител,  наричан за краткост ВЪЗЛОЖИТЕЛ от една страна и
2…………………………………..,	със	седалище и адрес на управление …………………………, представлявана	от …………	в	качеството	си	на …………………………………, наричан	по-долу за краткост ИЗПЪЛНИТЕЛ, от друга страна.
На основание на основание чл. 112, ал. 1, от Закона за обществените поръчки (ЗОП) и в изпълнение на Решение № …../201…..  г. на Директора на ДПБ „Св.Иван Рилски”- гр.Нови Искър, се сключи настоящият договор
като страните се споразумяха за следното:
[bookmark: bookmark28]ПРЕДМЕТ НА ДОГОВОРА
Чл.1(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва услугата ежедневно приготвяне и доставка на храна  за нуждите на пациенти и пресонал в ЦПЗ – Благоевград ЕООД , съгласно клаузите и приложенията, които представляват неразделна част от настоящия договор, както и в съответствие с приложимите действащи нормативни изисквания.
Чл.2(1) ИЗПЪЛНИТЕЛЯТ е декларирал, че ще използва/няма да ползва подизпълнители при изпълнение на дейностите предмет на договора.
 Подизпълнители: 	(алинеята	се	допълва	само	в	случай, че ще се използват  подизпълнители)
 За извършената от подизпълнителите работа ИЗПЪЛНИТЕЛЯТ отговаря като за своя (алинеята се допълва само в случай, че ще се използват подизпълнители)
 При изпълнение на настоящия договор се спазват разпоредбите на чл. 45а и чл. 45б от ЗОП. (алинеята се допълва само в случай, че ще се използват подизпълнители)

[bookmark: bookmark29]СРОК НА ДЕЙСТВИЕ И ИЗПЪЛНЕНИЕ НА ДОГОВОРА
Чл.3(1) Настоящият договор влиза в сила от датата на подписването му и е със срок на действие до 24 (двадесет и четири) месеца, считано от влизането му в сила или до изчерпване на стойността му, което от двете събития настъпи по-рано.
Чл.4(1) Изпълнението на дейностите, включени в предмета на договора се осъществява при спазване на следните срокове:
 Срок за подаване на заявка - заявките за доставката на храната се предават по телефон, факс или електронна поща. Писмената заявка за доставка на храната се предава на Изпълнителя до 11,00 ч. на предходния ден, а за ново постъпили пациенти – до 08,00 ч. на същия ден, включително и по телефона. 
 Срокове за извършване на доставки - доставката на приготвената храна ще се извършва по следния график:
- закуска: от 06,45 часа до 07,15 часа;
- обяд - от 11,45 часа до 12,15 часа;
- вечеря - от 16,45 часа до 17,15 часа. Графикът по предходната точка може да бъде променян по взаимно съгласие на страните, изразено в писмена форма.
 	(2) Доставката на приготвената храна ще се извършва ежедневно до адреса на възложителя – гр.Благоевград, ул.“Братя Миладинови“ № 21. При всяка доставка ИЗПЪЛНИТЕЛЯТ представя приемо-предавателен документ, в който са описани видът и количеството на всяко приготвено ястие.
 	(3) Отговорно длъжностно лице от ЦПЗ - Благоевград ЕООД приема доставката чрез подписване на приемо-предавателния документ, само след като се увери, че приготвената и доставена от ИЗПЪЛНИТЕЛЯ храна, отговаря по вид и количество на подадената заявка, както и че е придружена от необходимите документи за качество и произход, съгласно Техническите спецификации на ВЪЗЛОЖИТЕЛЯ.
[bookmark: bookmark30]ОБЩА СТОЙНОСТ НА ДОГОВОРА И УСЛОВИЯ НА ПЛАЩАНЕ
           Чл.5(1) Общата прогнозна стойност на договора е определена в размер на
Обща стойност на договора за диета № 15:    ………………………лв. без ДДС ...............…. лв. с ДДС

Обща стойност на договора за диета № 9:………………………лв. без ДДС ...............…. лв. с ДДС

Обща стойност на договора за диета № 1:………………………лв. без ДДС ...............…. лв. с ДДС

Обща стойност на договора за дежурен персонал………………………лв. без ДДС ...............…. лв. с ДДС

  	(2) Цената в образец 6 Ценовото предложение е окончателна и не подлежи на промяна, с изключение на случаите, посочени изрично в ЗОП, като посочената цена включва всички разходи на ИЗПЪЛНИТЕЛЯ, необходими за изпълнение предмета на настоящия договор.
 	(3) Единичните цени, по които ВЪЗЛОЖИТЕЛЯТ ще заплаща на ИЗПЪЛНИТЕЛЯ извършването на услугата, предмет на договора, са определени в Ценовото предложение на ИЗПЪЛНИТЕЛЯ - Образец №6
        Чл. 6(1) Плащанията по настоящия договор се извършват от бюджета на болницата,  в български лева с платежно нареждане по банкова сметка, посочена от ИЗПЪЛНИТЕЛЯ.	
(2) Дължимото на ИЗПЪЛНИТЕЛЯ възнаграждение се заплаща след представяне на оригинална фактура, издадена на името на ЦПЗ – Благоевград, оформена съгласно действащото счетоводно законодателство, придружена от двустранно подписаните приемо-предавателни документи по чл. 4, ал. 3. Не се дължи възнаграждение в случай, че приготвената и доставена от ИЗПЪЛНИТЕЛЯ храна, не отговаря на изискванията на ВЪЗЛОЖИТЕЛЯ по отношение на качеството, в т.ч. и качеството на вложените при нейното приготвяне продукти.
(3) Срокът на разсрочено плащане е ................/............../ дни /.
 (4) В случай, че за изпълнение на дейности по настоящия договор, ИЗПЪЛНИТЕЛЯТ е сключил договор за подизпълнение, ВЪЗЛОЖИТЕЛЯТ приема изпълнението на тези дейности в присъствието на ИЗПЪЛНИТЕЛЯ и ПОДИЗПЪЛНИТЕЛЯ. ВЪЗЛОЖИТЕЛЯТ извършва заплащането на услугата по алинея 2, след като получи от ИЗПЪЛНИТЕЛЯ доказателства, че е заплатил на подизпълнителите всички работи, приети по описания ред  (алинеята се допълва само в случай, че ще се използват подизпълнители)
[bookmark: bookmark31]ПРАВА И ЗАДЪЛЖЕНИЯ НА СТРАНИТЕ
Чл. 7(1) ВЪЗЛОЖИТЕЛЯТ има право:
· Да иска от ИЗПЪЛНИТЕЛЯ да изпълни възложената му работа качествено, в срок, без отклонение от договореното и без недостатъци, при спазване на всички условия посочени в клаузите на настоящия договор, както и в приложенията, които  представляват неразделна част от същия;
· Във всеки момент от изпълнението на настоящия договор да извършва проверки относно качеството и количеството на предоставяната от ИЗПЪЛНИТЕЛЯ услуга, без това да пречи на оперативната му самостоятелност;
· Да изисква от ИЗПЪЛНИТЕЛЯ преработване или доработване на елементи от изпълнението по този договор в случаите, когато същото е непълно или не съответства като съдържание и качество на изискванията му. В случай, че приготвената и доставена от ИЗПЪЛНИТЕЛЯ храна не е в съответствие с някое от условията по настоящия договор, да откаже да приеме храната до отстраняване на нередностите. Страните съставят двустранно подписан протокол, в който се описва констатираното несъответствие;
·  Да не приеме изпълнението по този договор, ако то не съответства в значителна степен по обхват и качество на изискванията му, и не може да бъде изменено, допълнено или преработено;
· Да развали този договор едностранно, в случай, че ИЗПЪЛНИТЕЛЯТ не изпълни възложеното в обема, срока и при условията на договора;
·  Да откаже плащане:
·  Ако фактурата не е оформена съгласно българското счетоводно законодателство и/или не е придружена от изискуемите документи, съгласно клаузите на настоящия договор.
· Ако единичните цени на стоката, записани във фактурата надвишават тези, посочени в ценовото предложение на ИЗПЪЛНИТЕЛЯ;
· При отклонение от качеството на услугата, предмет на договора, установено въз основа на предоставени сертификати, документи от извършени изследвания и анализи на храната идр.
·  При отклонение от заявеното количество храна;
(2) ВЪЗЛОЖИТЕЛЯТ се задължава:
-  Да изплати уговореното възнаграждение на ИЗПЪЛНИТЕЛЯ в размера и при спазване условията и сроковете на този договор;
- Да съдейства на ИЗПЪЛНИТЕЛЯ в кръга на своите правомощия за осигуряване на информацията, необходима му за качественото изпълнение на работата;
- Да не възпрепятства ИЗПЪЛНИТЕЛЯ и да не нарушава оперативната му самостоятелност във връзка с изпълнението на договора;
 - Да спазва всички приложими закони и подзаконови нормативни актове, имащи пряко отношение към изпълнението на този договор;
Чл. 8(1) ИЗПЪЛНИТЕЛЯТ има право:
· Да получи уговореното възнаграждение, при условията и сроковете на този договор, при коректно изпълнение на задълженията по него;
· Да получи от ВЪЗЛОЖИТЕЛЯ необходимото съдействие за изпълнение на договора;
(4)  ИЗПЪЛНИТЕЛЯТ се задължава:
-Да изпълни възложената му работа качествено, в срок, без отклонение от договореното и без недостатъци, при спазване на всички условия посочени в клаузите на настоящия договор, както и в приложенията, които представляват неразделна част от същия;
-Да информира ВЪЗЛОЖИТЕЛЯ за всички пречки, възникващи в хода на изпълнението, като може да иска от ВЪЗЛОЖИТЕЛЯ указания за отстраняването им;
-Да поеме риска при транспорта, като неговите задължения по осигуряване на храната се прекратяват след предаването й на отговорно длъжностно лице от съответното социално заведение;
- Да замени некачествени храни с годни и отговарящи на изискванията за качество и доставка съгласно условията на договора, за своя сметка в срок до .............. (.................) час;
-Да спазва всички приложими закони и подзаконови нормативни актове, имащи пряко отношение към изпълнението на този договор;
-  В случай, че ВЪЗЛОЖИТЕЛЯТ получи като дарение хранителни продукти, нуждаещи се от допълнителна обработка, и които са основни съставки за приготвянето на храната, предмет на настоящия договор, ИЗПЪЛНИТЕЛЯТ е длъжен да приеме и вложи тези хранителни продукти в приготвяната от него храна. ИЗПЪЛНИТЕЛЯТ е длъжен да приема продуктите за целия срок на действие на настоящия договор, но на обща стойност до 1/3 от прогнозната стойност на договора. ИЗПЪЛНИТЕЛЯТ по собствена преценка може да приема продукти по ал. 3 и след като общата им стойност достигне 1/3 от стойността на договора. Приемането на хранителните продукти от ИЗПЪЛНИТЕЛЯ ще се извършва с подписване на приемо-предавателен протокол, в който същите са описани по вид, количество, качество и цена.
- Заплащането от ИЗПЪЛНИТЕЛЯ на хранителните продукти по ал. 3 ще се осъществява, като от всяка следваща фактура за доставена храна, предмет на настоящия договор, ВЪЗЛОЖИТЕЛЯ ще приспада (удържа) 1/3 от общата й стойност, до достигане на пълната стойност на дарението посочена в протокола по ал. 3.
-  ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички промени относно статут, реорганизация, промени в данъчната и други регистрации, изпадане в неплатежоспособност и откриване на производство по несъстоятелност съгласно ТЗ, в тридневен срок от настъпването им, като представя надлежно заверено копие от съответните документи.
-  ИЗПЪЛНИТЕЛЯТ носи пълна отговорност за вреди, произтекли от некачествено изпълнени от него дейности по този договор.
- Да представи -гаранция за изпълнение на договора  в оригинал под формата на банкова гаранция – 1 850 лева.
- Да събира, транспортира и измива ежедневно, използвания за хранене инвентар за своя сметка.

Чл.9 (1) За неизпълнение на задълженията си по настоящия договор, неизправната страна дължи неустойка в размер, както следва:
 	При пълно неизпълнение - 10% (десет процента) от стойността по чл. 5, ал. 1 от договора без ДДС;
 	При частично и/или некачествено изпълнение - 5% (пет процента) от стойността по чл. 5, ал. 1 от договора без ДДС;
 	При забавено изпълнение - 0,2% (нула цяло и два процента) на ден върху стойността на неизпълненото в договорените срокове задължение, но не повече от 10 % (десет процента) от стойността на неизпълнението.
 	(2) Страните по договора имат право да потърсят по съответния ред и обезщетение за претърпените вреди в случаите, в които те надхвърлят договорената неустойка.
 	(3) Неустойките по този договор се заплащат в срок до 15 (петнадесет) дни от датата на претенцията.
(4) В случай, че ИЗПЪЛНИТЕЛЯТ не изпълни задължението си да плати в определения срок неустойката, ВЪЗЛОЖИТЕЛЯТ има право да удовлетвори плащането на неустойката от гаранцията за изпълнение на договора или от дължимо плащане към ИЗПЪЛНИТЕЛЯ.
[bookmark: bookmark33]РЕКЛАМАЦИИ
Чл.10(1) ВЪЗЛОЖИТЕЛЯТ, чрез длъжностните лица, ползватели на настоящия договор, може да предявява рекламации по отношение на качественото предоставяне на услугата, предмет на договора.
 	(2) В случай, че приготвената и доставена от ИЗПЪЛНИТЕЛЯ храна не е в съответствие с някое от условията по настоящия договор, длъжностното лице от болницата може да откаже да приеме храната до отстраняване на нередностите. Страните съставят двустранно подписан протокол, в който се описва констатираното несъответствие. При тези случаи нередностите следва да бъдат отстранявани в срок до ...........(..........) час от съставянето на констативния протокол.
 	(3) При съмнение и спор относно качеството на приготвената и доставена от ИЗПЪЛНИТЕЛЯ храна, в т.ч. и на вложените при приготвянето й продукти, се съставя протокол между двете страни по договора, за вида и състоянието на храната и за предаване на проби от нея за изследване и анализ от съответния компетентен орган. И двете страни по договора се задължават да приемат получените при изследването и/или анализа резултати.
(4) При отказ от страна на ИЗПЪЛНИТЕЛЯ да подпише протоколите по ал. 2 и ал. 3, ВЪЗЛОЖИТЕЛЯТ има право да прекрати едностранно договора без предизвестие и да усвои гаранцията за изпълнение, предоставена от ИЗПЪЛНИТЕЛЯ, както и на неустойки и обезщетения, съгласно чл. 10 от настоящия договор.
[bookmark: bookmark34]ПРЕКРАТЯВАНЕ НА ДОГОВОРА И НЕПРЕДВИДЕНИ ОБСТОЯТЕЛСТВА
Чл.11(1) Настоящият договор се прекратява:
· С изтичане на срока на действие на същия ;
· По взаимно съгласие на страните, изразено в писмена форма;
· При откриване на производство по обявяване в несъстоятелност на ИЗПЪЛНИТЕЛЯ.
[bookmark: _GoBack](2)  Настоящият договор може да бъде прекратен при системно нарушаване на която и да е от клаузите на същия (повече от два пъти), като в този случай право да прекрати договора има изправната страна, отправяйки 7 (седем) дневно писмено предизвестие до неизправната.
Чл.12(1) Страните не отговарят една спрямо друга за неизпълнение или неточно изпълнение на свое задължение в резултат на настъпили непредвидени обстоятелства, в това число и за причинените от това неизпълнение вреди.
(2) Ако страните са били в забава преди възникването на непредвидени обстоятелства, те не могат да се позовават на последните при неизпълнение на задълженията си по договора.
· По смисъла на този договор „непредвидени обстоятелства” са обстоятелства, включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.
· По смисъла на този договор „събитие от извънреден характер” е природно бедствие, авария или катастрофа, както и друго събитие, което непосредствено застрашава живота и здравето на хората или околната среда.
Чл.13(1) Страната, изпълнението на чието задължение е възпрепятствано от непредвидени обстоятелства, е длъжна в 3 (три) дневен срок писмено, с известие, да уведоми другата страна за настъпването й и за спиране на изпълнението на договора до отпадането на непредвидените обстоятелства.
 	(2) След отпадане на събития от извънреден характер, които се определят като непредвидени обстоятелства, страната, която е дала известието по ал. 1, в 5 (пет) дневен срок писмено с известие уведомява другата страна за възобновяване на изпълнението на договора.
 (3) Ако след изтичане на петдневния срок, страната, която е дала известието по ал. 1, не даде известие за възобновяване на изпълнението на договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от 5 (пет) дни.
(4) Ако и след изтичане на срока, определен в известието по ал. 3, страната, която е дала известието по ал. 1, не възобнови изпълнението на договора, изправната страна има право да прекрати договора и да получи неустойката за неизпълнение на договора. 
(5) Страната, изпълнението на чието задължение е възпрепятствано от непредвидени обстоятелства, не може да се позовава на тях, ако не е изпълнила някое от задълженията си по предходните алинеи.

Чл.14 Контролът по изпълнението на настоящия договор ще се осъществява лично от ВЪЗЛОЖИТЕЛЯ или от упълномощени от него длъжностни лица.
Чл.15 Всички допълнително възникнали въпроси и спорове между страните при и по повод изпълнението на настоящия договор ще се решават от двете страни в добрия дух и по пътя на преговорите. В случай на невъзможност за разрешаване на споровете по пътя на договарянето, то всички спорове ще се решат от компетентния български съд, съгласно действащото в Република България законодателство.
Чл.16 За неуредените в този договор въпроси се прилагат разпоредбите на действащото българско законодателство.
Чл.17 Нито една от страните няма право да прехвърля правата и задълженията си, произтичащи от договора, на трети лица.
Чл.18 Неразделна част от настоящия договор представляват:
Техническото предложение на ИЗПЪЛНИТЕЛЯ - (Образец №4);
 	Ценовото предложение на ИЗПЪЛНИТЕЛЯ - (Образец №6);

Настоящият договор се състои от  4 страници	и се	състави в  2 еднообразни екземпляра  по 1 за ИЗПЪЛНИТЕЛЯ и 1  за ВЪЗЛОЖИТЕЛЯ.

ВЪЗЛОЖИТЕЛ :                                                                ИЗПЪЛНИТЕЛ
Д-р Николай Янакиев ……………….					…………………………………………….
Управител 										…………………………………………….

Росица Велинова …………………….
Гл.счетоводител ……………………..                                   			     

